যেহেতু তাদের প্রশিক্ষকগণ পার্টটাইম সেহেতু ছাত্রছাত্রীরাও পার্টটাইম। অর্থাৎ ছাত্রছাত্রীরা খুব অনিয়মিত। আর পড়াশোনা না করে যদি পাশ করা যায় তাহলে কষ্ট করে কলেজে এসে লাভ কি। কারিগরি শিক্ষা ব্যবস্থায় হাতে-কলমে শেখার জন্য যে যন্ত্রপাতি বা মেশিনারিজ এবং কাচামাল দরকার তা খুব প্রতিষ্ঠানের আছে । মেকানিক্যাল, টেক্সটাইল, মেরিন ইত্যাদি টেকনোলজিতে ব্যবহারিকের জন্য যে সমস্ত ভারি মেশিনারিজ প্রয়োজন তা তারা স্থাপন করতে পারেনা কারণ ভাড়া করা ভবনে এগুলো স্থাপনের অনুমতি মেলেনা। কদাচিৎ প্রতিষ্ঠান আছে যারা অল্প পরিসরে নিজস্ব ক্যাম্পাসে শিক্ষা কার্যক্রম পরিচালনা করছে। রুম সংকটে এরাও ভারী মেশিনারিজ স্থাপনে আগ্রহী হয় না । তাছাড়া তারা কেবল ব্যাবসাটাই ভাল বোঝে। তাই ব্যবহারিক ক্লাস ছাত্রছাত্রীদের নাগালের বাইরে থাকে। সাধারণ শিক্ষায় থিওরি পড়াশোনা বেশি থাকে কিন্তু এদের কাণ্ডকারখানা দেখে মনে হয় এরা আরও মহা থিওরি পড়াশোনা করে। একজন ছাত্র মেকানিক্যাল ইঞ্জিনিয়ারিং এ পড়ে যদি মিলিং মেশিন, শেপার মেশিন, লেদ মেশিন চোখে নাই দেখে অপারেট তো দূরের কথা। এভাবে কি দক্ষ জনশক্তি গড়ে তোলা সম্ভব? সার্টিফিকেট টাকা দিয়ে কেনা যায় কিন্তু দক্ষতা, জ্ঞান টাকা দিয়ে কেনা যায় না তা অর্জন করতে হয়।